György Barbara: Mese a Vértről!

Amikor én még kis gyerek voltam, nagyon szerettem volna, hogy legyen csata. Ezzel nem csak én voltam így, hanem a játszótársaim is.

A szüleinknek nem tetszett ez a beszéd. Ahányszor megkérdeztük, mikor lesz a harc, mindig azt mondták, hogy ez nem gyerekjáték, mert itt az emberek az életükért, hazájukért harcolnak. Nekünk hiába beszéltek, mi akkor is csatát akartunk. Fából fakardokat faragtunk és kezdődött a csata. 15 fős csapatokat alkottunk. A mi csapatunkban 6 lány és 9 fiú volt. Elkezdett zuhogni az eső, így hát elmaradt az összecsapás. Másnap reggel összegyűltünk a kút mellett. Amikor el akartuk kezdeni a harcot, durranásokat hallottunk az erdőből. Befutottunk szólni a szüleinknek, akik kimentek és azt mondták, támadnak a németek. A férfiak elővették a kardot és a páncélruházatot. A gyerekeket, nőket felvezette egy férfi a barlangba. Két legjobb játszótársammal lementünk a faluba leselkedni. Amikor már nyerésre álltunk, a németek elfutottak, nehéz páncélzatukat eldobták. Mi még utánuk futottunk és meglőttük őket csúzlival. A szüleink mérgesek voltak, de egyben büszkék is. Ránk néztek és azt mondták, reméljük, hogy most már boldogok vagytok a csata miatt! Ezt akartátok, nem? Mi felvettük a sisakokat, amiket a németek eldobtak és büszkén mondtuk: igen!

Mindenki nevetni kezdett és amikor visszamentünk a faluba, kezdődhetett a gyerekcsata a sisakokkal és kardokkal.